সভায় বক্তারা বলেন, বঙ্গবন্ধুর জন্ম হয়েছিল বলে বাংলাদেশ স্বাধীন হয়েছিল। ৭৫ পরবর্তী স্বৈরচার সরকারগুলো দেশ শাসনের নামে দেশের সম্পদ লুট করেছে। দেশের হাজার হাজার কোটি টাকা বিদেশে পাচার করে বর্তমানে বিদেশে বিলাসবহুল জীবন যাপন করছে। আবার কেউ দুর্নীতির মামলায় প্রমাণিত হওয়ায় কারাগারে আছে। ২০০৮ সালে শেখ হাসিনার সরকার ক্ষমতায় আসার পর দেশের অর্থনীতিকে ঈর্ষনীয় সফলতায় নিয়ে এসেছে। দেশের অবকাঠামোসহ প্রতিটি ক্ষেত্রে ব্যাপক উন্নয়ন হয়েছে। তার সব কিছুই বর্তমানে দৃশ্যমান। তার যোগ্যতা, দক্ষতা ও দূরদর্শিতার কারণে আন্তর্জাতিক মহলে বাংলাদেশের ভাবমূর্তি উজ্জ্বল হয়েছে। বিশ্বের অনেক দেশ বিভিন্ন ক্ষেত্রে বাংলাদেশকে এখন অনুসরণ করা শুরু করেছে। শেখা হাসিনার দক্ষতার ফসল- বাংলাদেশ আজ মধ্যম আয়ের দেশ।